Tyson Yoshi開騷 唔想觀眾坐定
歌手Tyson Yoshi昨日出席活動時表示，計劃明年開演唱會，但因九展即將拆卸，正研究開騷場地：「有人叫我去紅館，但我啲音樂類型如果坐定定又難搞啲喎！」他正考慮戶外場地如中環海濱等，會跟團隊商討再作決定。
他又表示近來積極做歌，打算每兩個月推出一首作品，目標今年內出6首歌，到明年開騷便可以唱，新歌會如日記般記載他的日常。提到早前公開表示不再提及女星吳家忻並取消追蹤對方，問會否寫首歌交代事件？他即詐傻扮懵說：「唔啦！唔啦！唔知你講乜。」他指憤怒的歌也會寫，但不一定要提及別人。